ଗଞ୍ଜାମ ଜିଲ୍ଲାର ଅଧିକାଂଶ ସ୍କୁଲ ଏବେ ଶିଳ୍ପୀଙ୍କ ତୂଳୀର ସ୍ପର୍ଶରେ ରଙ୍ଗୀନ ହୋଇଛି । କେଉଁଠି ଜଗନ୍ନାଥ ତ ଆଉ କେଉଁଠି ସର୍ବଶିକ୍ଷା ଅଭିଯାନର ବାର୍ତ୍ତା ବାଣ୍ଟୁଛି ଏହି କାନ୍ଥ ।
ଲକ୍ ଡାଉନ୍ ୩.୦ ହେବା ଦିନରୁ ରାଜ୍ୟକୁ ପ୍ରବାସୀଙ୍କ ଆଗମନ ଆରମ୍ଭ ହୋଇଛି ।
ରାଜ୍ୟ ସରକାରଙ୍କଠାରୁ ଆରମ୍ଭ କରି ସେଚ୍ଛାସେବୀ ସଙ୍ଗଠନ ଓ କିଛି ବଦାନ୍ୟ ବ୍ୟକ୍ତିଙ୍କ ସହଯୋଗରେ ପ୍ରବାସୀମାନେ ଘର ମୁହାଁ ହୋଇଛନ୍ତି ।
ଆଉ ଯେଉଁଠି ଏସବୁ ସମ୍ଭବ ହୋଇନି ସେଠି ଲୋକେ ଜାତୀୟ ରାଜପଥ ଓ ରେଳ ଧାରଣାକୁ ପାଥେୟ କରି ମାଇଲ୍ ମାଇଲ୍ ରାସ୍ତା ପାଦରେ ଚାଲି ଅତିକ୍ରମ କରିଛନ୍ତି ।
ଏତେ ସଂଖ୍ୟକ ପ୍ରବାସୀଙ୍କୁ ରଖିବା ପାଇଁ ସରକାରଙ୍କ ପାଖରେ ଜାଗାର ଅଭାବ ଥିବା ବେଳେ ଅଧିକାଂଶ ଜିଲ୍ଲାରେ ସ୍କୁଲ ଘରଗୁଡ଼ିକୁ ଟିଏମସି ସେଣ୍ଟର କରାଯାଇଛି ।
ତେବେ ଲକ୍ ଡାଉନ୍ ସମୟରେ ଏହି ପ୍ରବାସୀଙ୍କ ପାଖରେ କିଛି କାମ ନଥିବା ବେଳେ ସେମାନେ ତାଙ୍କର କ୍ୱାରେଣ୍ଟାଇନ୍ ଅବଧିରେ ସ୍କୁଲର କାନ୍ଥ ଗୁଡ଼ିକୁ ଚିତ୍ରିତ କରିଛନ୍ତି ।
ପାତ୍ରପୁର ବ୍ଲକ୍ ବାଡପୁର ହାଇସ୍କୁଲରେ କ୍ୱାରେଣ୍ଟାଇନରେ ରହୁଥିବା ୩୦ ବର୍ଷୀୟ ଆଲୋକ କୁମାର ବାୟି କହିଛନ୍ତି ମୁଁ ବେଙ୍ଗାଲୁରୁରୁ ଗାଁକୁ ଫେରିଲା ପରେ ମୋତେ କ୍ୱାରେଣ୍ଟାଇନରେ ରହିବାକୁ ନିଦେ୍ର୍ଦଶ ଦିଆଗଲା ।
କ୍ୱାରେଣ୍ଟାଇନରେ ରହୁଥିବା ବେଳେ କରିବା ପାଇଁ କିଛି କାମ ନଥିବାରୁ ମୁଁ ସ୍କୁଲ କାନ୍ଥରେ ଅତି କମ୍ ରେ ୩ଟି ଚିତ୍ର ଆଙ୍କିବାକୁ ଚିନ୍ତା କଲି ।
ବର୍ତ୍ତମାନ ଯାଏଁ ମୁଁ ସ୍କୁଲ କାନ୍ଥରେ ଭାରତ ମାତା ଓ ମହାତ୍ମାଗାନ୍ଧୀଙ୍କ ଚିତ୍ର ଆଙ୍କି ସାରିଥିବା ବେଳେ ସୁଭାଷ ଚନ୍ଦ୍ର ବୋଷଙ୍କ ଆଉ ଏକ ଚିତ୍ର ଆଙ୍କିବାକୁ ଯୋଜନା କରିଛି ।
ମୋର କ୍ୱାରେଣ୍ଟାଇନ୍ ଅବଧି ଶେଷ ହେବା ପୂର୍ବରୁ ଏସବୁ ଯେମିତି ସରିଯାଏ ସେ ଦିଗରେ ମୁଁ ଚେଷ୍ଟା କରୁଛି ।
ଆଲୋକ ଆହୁରି କହିଛନ୍ତି ଯେତେବେଳେ ଏହି କ୍ୱାରେଣ୍ଟାଇନ୍ ସେଣ୍ଟରରେ ରହିବାକୁ ମୁଁ ପ୍ରଥମେ ଆସିଲି ସେତେବେଳେ ସ୍କୁଲ କାନ୍ଥ ସବୁ ଫାଙ୍କା ମରୁଭୂମି ଭଳି ଦେଖାଯାଉଥିଲା ।
ତେଣୁ ମୁଁ ଏଠାରେ କିଛି ଆଙ୍କିବା କଥା ସ୍କୁଲ କର୍ତ୍ତୃପକ୍ଷଙ୍କୁ ପ୍ରସ୍ତାବ ଦେଇଥିଲି । ସେମାନେ ମଧ୍ୟ ମୋର ଆବଶ୍ୟକତା ଅନୁସାରେ ମୋତେ ବ୍ରସ୍, ରଙ୍ଗ, ତୂଳୀ ଓ ଅନ୍ୟାନ୍ୟ ସାମଗ୍ରୀ ଯୋଗାଇ ଦେଇଥିଲେ ।
ଫଳରେ ମୁଁ ଚିତ୍ର ଆଙ୍କିବାରେ ସକ୍ଷମ ହୋଇ ପାରିଥିଲି । ମୁଁ ବାଙ୍ଗାଲୋରର ଏକ ପ୍ଲାଣ୍ଟରେ କାମ କରେ । ମୁଁ ଦକ୍ଷ ଚିତ୍ରକର ନୁହେଁ । ତେବେ ନିଜ ଘରେ ମୁଁ ଚିତ୍ର ଆଙ୍କେ ।
ସେହିପରି କ୍ଷତ୍ରିୟବାରାପୁର ଅଞ୍ଚଳର ପୂର୍ଣ୍ଣଚନ୍ଦ୍ର ଡାକୁଆ(୨୬) ଓ ପାଲାକାଷଣ୍ଢା ଗାଁର ସନ୍ତୋଷ କୁମାର ଜେନା(୨୬) ନିଜର କ୍ୱାରେଣ୍ଟାଇନ୍ ସମୟର ସଦୁପଯୋଗ କରିବା ସହ ସ୍କୁଲ କାନ୍ଥରେ ନିଜର ଛାପ ଛାଡ଼ିଯିବାର ଚେଷ୍ଟା କରିଛନ୍ତି ।
ଏ ଦୁହେଁ ବେଲଗୁଣ୍ଠ ବ୍ଲକ୍ କେ. ବ୍ରହ୍ମପୁର ସ୍କୁଲ କାନ୍ଥରେ ସ୍ୱାଧୀନତା ସଂଗ୍ରାମୀମାନଙ୍କର ଚିତ୍ର ଆଙ୍କିଛନ୍ତି ।
ଦେଶର ସାଂସ୍କୃତିକ ଐତିହ୍ୟର ଅନେକ ଚିତ୍ର ମଧ୍ୟ ସ୍କୁଲ କାନ୍ଥରେ ଏବେ ଏମାନଙ୍କ ହାତର ସ୍ପର୍ଶରେ ଶୋଭା ପାଉଛି ।
କୋଏମ୍ବାଟୁରରେ ଏମାନେ ଅଳଙ୍କାର ଡିଜାଇନର ଭାବେ କାମ କରୁଥିବା ବେଳେ ଓଡ଼ିଶା ଫେରିବା ପରେ କ୍ୱାରେଣ୍ଟାଇନ୍ ଅବଧି ସାରିବା ପାଇଁ ସ୍କୁଲରେ ରହିଥିଲେ ।
କମ୍ପୁ୍ୟଟନ ସାଇନ୍ସ ବିଭାଗର ଛାତ୍ର ପ୍ରଭାତ ଗୌଡ(୧୮) ମଧ୍ୟ ନିଜର କ୍ୱାରେଣ୍ଟାଇନ୍ ଅବଧିରେ ଥିବା ବେଳେ କବିସୂର୍ଯ୍ୟନଗର ବ୍ଲକ୍ ନିମୁଣ୍ଡିଆ କଲ୍ୟାଣମଣ୍ଡପ କ୍ୱାରେଣ୍ଟାଇନ୍ ସେଣ୍ଟରରେ ଜଗନ୍ନାଥଙ୍କ ଚିତ୍ର ଆଙ୍କିଛନ୍ତି ।
ଏ ବାବଦରେ ପ୍ରଭାତ କହିଛନ୍ତି କଲ୍ୟାଣ ମଣ୍ଡପରେ ସାମାଜିକ ଅନୁଷ୍ଠାନ ଆଦି ହେଉଥିବା ବେଳେ ସେ ଜଗନ୍ନାଥଙ୍କ ଚିତ୍ର ଆଙ୍କିବାକୁ ଚିନ୍ତା କରିଥିଲେ ।
ତେବେ ଏଥିପାଇଁ କ୍ୱାରେଣ୍ଟାଇନ୍ ସେଣ୍ଟର ଦାୟିତ୍ୱରେ ଥିବା ଅଧିକାରୀମାନେ ସମସ୍ତ ସହଯୋଗ କରିଥିଲେ । ଗାଁ ଲୋକମାନେ ମଧ୍ୟ ଏଭଳି ଚିତ୍ର ଦେଖି ଖୁବ୍ ଖୁସି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
